《□□□□□□□》
元代·查居广

汲汲岁年徂，惨惨冰霜厉。君子不遑舍，明发戒行李。

南台雄且高，国家所仗倚。辟掾无凡材，今子足称是。

谔谔锄奸贪，轩轩摄悍鸷。风俗归之正，郡邑得以治。

御史不敢争，简书岂非议。捣空狐狸穴，动有鹰隼气。

仕宦等一掷，名节在万世。皇皇吾君业，正朔越裳被。

今岁一再敢，求言弭灾异。况子得言秋，盍体尧舜意。

吾师范德机，每与论兹事。露坐山月高，抚剑各流涕。

我本沧浪人，鼓枻从此始。

作者简介：（1284—1329）元道士。临川人，字广居。少入金溪望山观为道士。工诗。所交多畸人，静士，雅嗜佳山水，所历揽结奇秀，资之赋咏。有《学诗初稿》。
元诗选